А да гэтага працоўная біяграфія маладога чалавека складвалася не зусім удала. Нарадзіўся ён у адной з вёсак Кіраваградскай вобласці Украіны. Пасля школы атрымаў прафесію трактарыста-экскаватаршчыка ў прафтэхвучылішчы і да арміі з паўгода папрацаваў у калгасе па спецыяльнасці. Калі ж вярнуўся дамоў пасля службы ў войску, калгас ужо распаўся. У пошуках работы накіраваўся ў Кіеў. У многія дзверы стукаўся, нарэшце пашанцавала ўладкавацца да прыватніка. Была работа, але не было ўпэўненасці ў заўтрашнім дні, стабільнага заробку. Таму пасля стварэння сям’і перабраўся на радзіму жонкі на Палтаўшчыну. Нестабільнасць у грамадстве, частая змена ўлады “ў вярхах” і часам незразумелыя для простых людзей пературбацыі на нізавым узроўні не спрыялі ўсталяванню спакойнага жыцця. А яго так хацелася забяспечыць для сябе, жонкі Наталлі Уладзіміраўны, дачушкі Анжэлы.